**POKYNY, UPRAVUJÚCE PODMIENKY MATERSKEJ ŠKOLY VO VALASKEJ DUBOVEJ NA OBDOBIE ŠKOLSKÉHO ROKU 2020/2021**

**PREVÁDZKA A VNÚTORNÝ REŽIM MATERSKEJ ŠKOLY :**

* Denne **od 6:30 hod. do 15:45 hod.**
* Deti navštevujúce materskú školu, sú zaradené v jednej triede.
* Vytvorená skupina detí sa nebude meniť.
* Zamestnanci materskej školy podľa svojho uváženia a možností, zabezpečia dostatočné vzdialenosti medzi deťmi pri hrových aktivitách, vzdelávaní i oddychu.
* Dochádzka do materskej školy je umožnená len deťom z rodín, **ktoré nie sú v karanténe.**

**ZÁKONNÝ ZÁSTUPCA :**

* Zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom /vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).
* Dodržiava pokyny riaditeľa materskej školy, ktoré upravujú podmienky konkrétnej materskej školy na obdobie školského roku 2020/2021.
* Odovzdáva dieťa výhradne pedagogickému zamestnancovi MŠ, ktorý dieťa prevezme na základe záveru ranného zdravotného filtra.
* Sprevádzajúca osoba zabezpečí umiestnenie **rezervného rúška** svojho dieťaťa do jeho skrinky.
* Predkladá pri prvom nástupe do materskej školy, alebo po každom prerušení dochádzky v trvaní viac ako tri dni písomné **vyhlásenie o bezinfekčnosti, že dieťa neprejavuje príznaky prenosného ochorenia a nemá nariadené karanténne opatrenie** a zdravotný dotazník (tlačivá prikladáme do príloh)
* Rešpektuje pravidlo **zákazu nosenia hračiek** a iného materiálu alebo pomôcok z domáceho prostredia do materskej školy.
* Rešpektuje, že pohyb v materskej škole je obmedzený, to znamená, že sa **zbytočne nezdržiava v priestoroch MŠ.**
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa MŠ. Povinnosťou zákonného zástupcu je aj bezodkladne nahlásenie karanténny, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestnym príslušným regionálnym hygienikom. Za týchto podmienok je dieťa zo školy vylúčené.
* S cieľom ochrany pred komunitným šírením ochorenia COVID–19 v materskej škole, dieťa prichádza a odchádza vždy **len s jedným zákonným zástupcom.**

**ORGANIZÁCIA A OBSAH PREDPRIMÁRNEHO VZDELÁVANIA:**

* Každodenný ranný zdravotný filter, ranné meranie teploty detí pedagogickým zamestnancom alebo iným povereným zamestnancom bezdotykovým teplomerom. V prípade podozrenia na ochorenie, nielen na COVID – 19, MŠ dieťa nepreberie.
* V závislosti od poveternostných podmienok sa prevažná väčšina aktivít s deťmi a pre deti bude organizovať v exteriéri, či už v areáli MŠ, alebo mimo neho, podľa podmienok MŠ.
* Pri pobyte v interiéri a v exteriéri materskej školy deti nemusia nosiť rúška.
* Materská škola bude realizovať spoločné akcie a podujatia bez prítomnosti zákonných zástupcov a iných osôb, nepracujúcich v materskej škole do odvolania.
* Odpočinok detí bude prebiehať obvyklým spôsobom.
* Materská škola sa ale v rámci možností bude ďalej zameriavať na rozvíjanie a upevňovanie hygienických návykov osobitne pred stravovaním a po príchode zvonku. Budeme dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
* Zamestnanci MŠ podľa možností zabezpečia rozptyl medzi deťmi pri hrových aktivitách, vzdelávaní i oddychu.

**OPATRENIA MŠ V RÁMCI PREVENCIE NÁKAZY COVID-19:**

* **Opatrenia smerujú k odporúčaniam ÚVZ založené na princípe ROR – Rúško, Odstup, Ruky**
* Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy obmedziť na minimum. **Nemal by presiahnuť 10 minút.** Dieťa môže sprevádzať len jeden zákonný zástupca. Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko-epidemiologickými nariadeniami, a to hlavne za účelom odovzdania a vyzdvihnutia dieťaťa.
* Pri vstupe do MŠ je povinnosťou každej prichádzajúcej osoby použiť pripravený dezinfekčný prostriedok, vstupovať len s rúškom, používať vlastné návleky a dodržiavať určený počet osôb v šatňových priestoroch.
* V miestnosti, kde sa zdržuje skupina, bude zabezpečené časté a intenzívne vetranie.
* Priestory materskej školy a hygienické zariadenia a priestory umyvární, ako aj hrové prvky v exteriéri sa budú dezinfikovať najmenej dvakrát denne a podľa potreby aj opakovane.
* Osobitná pozornosť sa bude venovať dezinfikovaniu šatňových/vstupných priestorov, do ktorých vstupujú sprevádzajúce osoby, rovnako dezinfikovaniu dotykových plôch, kľučiek, vypínačov, zábradlí a ich okolia.
* Deti si **nebudú umývať zuby do odvolania.**
* Deti budú používať jednorazové papierové utierky.
* Pranie posteľnej bielizne sa bude realizovať 1x do týždňa bežným spôsobom - pranie zabezpečujú rodičia.

**PRI PODOZRENÍ NA COVID-19:**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby **NESMIE VSTÚPIŤ DO PRIESTOROV MATERSKEJ ŠKOLY.**
* Ak dieťa v priebehu dňa vykazuje niektorý z možných príznakov COVID-19, umiestni sa do samostatnej miestnosti, nasadí sa mu rúško a budeme kontaktovať zákonných zástupcov, ktorí ho **bezodkladne vyzdvihnú**. Dieťa môže určiť ako podozrivé jedine miestne príslušné RÚVZ alebo spádový všeobecný lekár.

**V PRÍPADE POTVRDENIA OCHORENIA:**

* Materská škola postupuje podľa usmernenia miestneho príslušného RÚVZ.

Tento dokument sa vzťahuje na základné prevádzkové podmienky materských škôl po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

**UPOZORNENIE**

Náhradné oblečenie žiadame dať do osobitného látkového vrecúška alebo tašky a podpísať.